आसाम बिधान सभा बिसायख’थिनि जोबथा फिथाय फोसावनाय हाबाफारि बादियै दिनै भट साननाय हाबाफारिया सोलिगासिनो। बे समाव 63 नं चापागुरि बियाबआव 9थि खोलोबनि भट साननायाव इउ.पि.पि.एल. दोलोआ मोन 32,079 भट मोनना गिबि सारियाव दं। 62 नं बरमा बियाबआवबो 9थि खोलोबआव इउ.पि.पि.एल. दोलोआ मोन 32,358 भट मोनना गिबि सारियाव आवगायगासिनो। मखथावनादि, 58 नं तामुलपुर बियाबआव बि.पि.एफ. दोलोनि बिजाथि रंजा खुंगुर बसुमतारी बिथांआ बिसायख’थिनि सिगांनो दोलो नागारनानै इउ.पि.पि.एल दोलोआव हाबहैदोंमोन। तामुलपुर बियाबआव इउ.पि.पि.एल. दोलोआ मोन 19,234 भट मोननो हादों बेराफारसे, दोलो नागारजानाय बि.पि.एफ. दोलोआ मोन 12080 भट मोननो हादों।